CELEX: 62007TA0392
Language: el
Date: 2013-01-15 00:00:00
Title: Υπόθεση T-392/07: Απόφαση του Γενικού Δικαστηρίου της 15ης Ιανουαρίου 2013 — Strack κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με επιβεβαιωτικές αιτήσεις προσβάσεως σε έγγραφα και με υπόθεση της οποίας επιλήφθηκε το Γενικό Δικαστήριο — Μητρώο εγγράφων — Προσφυγή ακυρώσεως — Σιωπηρή άρνηση προσβάσεως — Έννομο συμφέρον — Παραδεκτό — Μερική άρνηση προσβάσεως — Εξαίρεση σχετική με την προστασία της ιδιωτικής ζωής και της ακεραιότητας του ατόμου — Εξαίρεση σχετική με την προστασία των εμπορικών συμφερόντων τρίτου — Εξαίρεση σχετική με την προστασία της διαδικασίας λήψεως αποφάσεων — Υποχρέωση αιτιολογήσεως — Εξωσυμβατική ευθύνη]

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/9
            
         Απόφαση του Γενικού Δικαστηρίου της 15ης Ιανουαρίου 2013 — Strack κατά Επιτροπής
   (Υπόθεση T-392/07) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με επιβεβαιωτικές αιτήσεις προσβάσεως σε έγγραφα και με υπόθεση της οποίας επιλήφθηκε το Γενικό Δικαστήριο - Μητρώο εγγράφων - Προσφυγή ακυρώσεως - Σιωπηρή άρνηση προσβάσεως - Έννομο συμφέρον - Παραδεκτό - Μερική άρνηση προσβάσεως - Εξαίρεση σχετική με την προστασία της ιδιωτικής ζωής και της ακεραιότητας του ατόμου - Εξαίρεση σχετική με την προστασία των εμπορικών συμφερόντων τρίτου - Εξαίρεση σχετική με την προστασία της διαδικασίας λήψεως αποφάσεων - Υποχρέωση αιτιολογήσεως - Εξωσυμβατική ευθύνη)
   2013/C 55/13
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: Guido Strack (Κολωνία, Γερμανία) (εκπρόσωπος: H. Tettenborn, δικηγόρος)
   
      Καθής-εναγομένη: Ευρωπαϊκή Επιτροπή (εκπρόσωποι: αρχικώς C. Ladenburger και P. Costa de Oliveira, στη συνέχεια P. Costa de Oliveira και B. Conte)
   
      Αντικείμενο
   
   Αφενός, αίτημα περί ακυρώσεως του συνόλου των σιωπηρών και ρητών αποφάσεων της Επιτροπής που ελήφθησαν κατόπιν της αρχικής αιτήσεως περί προσβάσεως στα έγγραφα που υπέβαλε ο G. Strack στις 20 Ιουνίου 2007 και, αφετέρου, αγωγή αποζημιώσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργεί τη δίκη καθόσον αφορά τη νομιμότητα των σιωπηρών αποφάσεων με τις οποίες δεν επετράπη η πρόσβαση στα έγγραφα.
            
         
               2)
            
            
               Ακυρώνει την απόφαση της Επιτροπής της 25ης Ιουλίου 2007 με την οποία δεν επετράπη η πρόσβαση σε απόσπασμα του μητρώου.
            
         
               3)
            
            
               Ακυρώνει την απόφαση της 23ης Οκτωβρίου 2007, σχετικά με τα έγγραφα της OLAF, καθόσον αφορά δεδομένα σχετικά με νομικά πρόσωπα.
            
         
               4)
            
            
               Ακυρώνει τις αποφάσεις της Επιτροπής της 28ης Νοεμβρίου 2007 και της 15ης Φεβρουαρίου 2008 σχετικά με τα έγγραφα της Επιτροπής (πλην OLAF).
            
         
               5)
            
            
               Ακυρώνει τις αποφάσεις της Επιτροπής της 28ης Νοεμβρίου 2007 και της 9ης Απριλίου 2008, σχετικά με τα έγγραφα που σχετίζονται με την υπόθεση T-110/04, καθόσον αφορούν, πρώτον, τις αφαιρέσεις σχετικών με νομικά πρόσωπα δεδομένων, εφόσον οι αποφάσεις αυτές δεν αιτιολογήθηκαν βάσει του άρθρου 4, παράγραφος 2, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, δεύτερον, τις αφαιρέσεις εγγράφων και δεδομένων που στηρίχθηκαν στο άρθρο 4, παράγραφος 1, στοιχείο β', του κανονισμού 1049/2001, με εξαίρεση, αφενός, τις αφαιρέσεις που αφορούν τα ονόματα και τις διευθύνσεις των υπαλλήλων της Γενικής Διευθύνσεως (ΓΔ) «Εμπόριο» της Ευρωπαϊκής Επιτροπής και, αφετέρου, τις κατηγορίες του προσφεύγοντος-ενάγοντος στην υπόθεση T-110/04 κατ' αυτών και, τρίτον, τις αφαιρέσεις εγγράφων και δεδομένων που στηρίχθηκαν στο άρθρο 4, παράγραφος 3, δεύτερο εδάφιο, του κανονισμού 1049/2001.
            
         
               6)
            
            
               Απορρίπτει την προσφυγή-αγωγή κατά τα λοιπά.
            
         
               7)
            
            
               Καταδικάζει την Επιτροπή να φέρει τα δικαστικά έξοδά της καθώς και τα δύο τρίτα των δικαστικών εξόδων του Guido Strack.
            
         
      (1)  ΕΕ C 297 της 8.12.2007.